אינדיאנפוליס 500

**אינדיאנפוליס 500** (באנגלית: **Indianapolis 500**, או בקיצור **Indy 500**), הוא מרוץ מכוניות שנתי שנערך במסלול המרוצים "IndianapolisMotor Speedway"  אשר בתחומי העיירה ספידוויי שבאינדיאנה אשר בארצות הברית. האירוע מתקיים באופן מסורתי במהלך סוף השבוע של יום הזיכרון האמריקני, אשר בדרך כלל יוצא ביום ראשון האחרון של חודש מאי.

לפי ההערכות בסביבות 300 עד 350 אלף צופים פוקדים את האירוע מדי שנה.

## היסטוריה
מרוץ האינדיאנפוליס 500 הראשון נערך ב-30 במאי 1911. המרוץ נערך מדי שנה למעט במהלך מלחמת העולם הראשונה (בשנים 1917–1918) ובמהלך מלחמת העולם השנייה (בשנים 1942–1945).

מרוץ אינדיאנפוליס 500 מהווה חלק מן הכתר המשולש של הספורט המוטורי (Triple Crown) בעולם לצד מרוץ הפורמולה 1 גרנד פרי מונקו ומרוץ 24 השעות של לה מאן. זכייה בשלושתם הוא הישג נדיר, כאשר נהג מרוצי מכוניות הבריטי גרהאם היל (1929–1975) הוא נהג המרוצים היחיד שהצליח לעשות זאת.

## מסלול המרוץ
מסלול ה-Indianapolis Motor Speedway בו נערך המרוץ, הוא מסלול אליפטי באורך של 2.5 מייל (4.0 קילומטרים), בו מסוגלות להתחרות עד 33 מכוניות. המשתתפים במרוץ צריכים להקיף את מסלול המרוצים 200 פעמים במרחק מצטבר של 500 מיילים (805 קילומטרים).

המסלול הוקם במקור בשנת 1909 ורוצף במקור ב-3.2 מיליון לבנים, ועל כן זכה לכינוי "חצר הלבנים" (The Brickyard). על אף שכמעט כל המסלול מכוסה כיום באספלט, חלק קטן מהמסלול בקו ההתחלה/סיום של המסלול הושאר עם הלבנים המקוריות גלויות, כמחווה למורשת ההיסטורית של המסלול.

## הפרס
משנת 1936 ואילך הזוכים במרוצי אינדיאנפוליס 500 מקבלים  את גביע בורג-וורנר, המעוטר בפסלי פניהם של כל הזוכים במרוץ לאורך השנים. לצד פני המנצח חקוקים שמו, השנה בה הוא ניצח במרוץ והמהירות הממוצעת בה הוא נסע במסלול במהלך התחרות.

הגביע מוצג לצמיתות במוזיאון המוטורי של אינדיאנפוליס, בעוד שהנהג הזוכה מקבל העתק מוקטן של הגביע אשר מכונה "בייבי בורג". בנוסף, הזוכה בתחרות כל שנה מקבל פרס כספי אשר משתנה מדי שנה, כאשר נכון לשנות ה-20 של המאה ה-21 הפרס הכספי עומד על מספר מיליוני דולרים.

## המכוניות
260px|ממוזער|מכונית אינדי מסוג Panoz G-Force GF09B (המכונית של באדי רייס עימה הוא זכה במרוץ ב-2004)
המכוניות שמשתתפות במרוץ הן מכוניות מרוץ מיוחדות המכונות "מכוניות אינדי" שמיועדות רק למרוצים במהירויות גבוהות. במכוניות האינדי הגלגלים ניצבים מחוץ מחוץ לגוף הרכב והן מסוגלות להגיע למהירויות של מעל ל-370 קמ"ש. המנועים של מכוניות האינדי הם מנועי 2.2 ליטר בתצורת V6 עם צמד מגדשי טורבו ועם הספק מרבי של 750 כוחות סוס. רק שתי חברות, שברולט והונדה, מייצרות את המנועים למכוניות הללו. השלדה של המכוניות מיוצרת על ידי חברת Dallara, ובכל המכוניות שמשתתפות במרוץ נעשה שימוש בצמיגי פיירסטון.

## תיקוני מכוניות במהלך המרוץ
במהלך המרוץ הצוותים רשאים להחליף את הצמיגים של המכוניות, לתדלק את המכוניות ולבצע התאמות שונות. בעוד שמותר לבצע תיקונים קטנים, תיקונים גדולים חייבים להתבצע רק במוסך. הצוותים לא רשאים  להחליף מנוע במהלך המרוץ. מאז שנת 1933 נאסר גם להוסיף שמן למכוניות במהלך המרוץ.
## סכנות
בשל המהירויות הגבוהות והתחרות הצמודה, מעת לעת מתרחשות תאונות  במהלך המרוץ. במהלך תקופה שנים רבות לאורך המאה ה-20, כאשר תקני הבטיחות היו פחות מחמירים, היו תאונות קטלניות במרוץ האינדיאנפוליס 500. נכון לשנת 2025, התאונה הקטלנית האחרונה במהלך מרוץ האינדיאנפוליס 500 התרחשה בשנת 1996, בה נהרג הנהג סקוט בריטון.

## זוכים

 - המרוץ הסתיים מוקדם בשל מזג אוויר גשום

## גלריית תמונות

קובץ:1912_Indianapolis_500,_Joe_Dawson_winning.jpg|ג'ו דוסון זוכה במירוץ האינדיאנפוליס 500 של שנת 1912
קובץ:1916Indianapolis500Field.jpg|מרוץ האינדי 500 בשנת 1916
קובץ:Ims_aerial.jpg|מסלול המרוצים Indianapolis Motor Speedway
קובץ:1988Indy500timetrials.jpg|מרוץ האינדי 500 בשנת 1988
קובץ:2007_Indianapolis_500_-_Starting_field_formation_before_start.jpg|תחילת מרוץ האינדי 500 בשנת 2007
קובץ:Alexander-Rossi-Eric-Schwarzkopf-RacingMediaOnline-Indy-500.jpg|אלכסנדר רוסי עם המכונית המנצחת שלו במרוץ האינדי 500 ב-2016.
קובץ:The_Spoils.jpg|גביע בורג-וורנר


## קישורים חיצוניים

* 

## הערות שוליים

קטגוריה:תחרויות ספורט מוטורי בארצות הברית
קטגוריה:אינדיאנה: ספורט